section_heading: iMac s Intelovim mikroprocesorima
paragraph_text: Od 2006. svaki iMac dolazi s Intelovim procesorom. Prvi iMac s Intelovim procesorom je imao kućište od polikarbonata, a bio je dostupan s Intel Core Duo i Intel Core 2 Duo procesorima. Taj model je bio u prodaji do 2007. kada ga je zamijenio model s metalnim kućištem i Intel Core 2 Duo procesorom. U listopadu 2009. Apple je izbacio novi model čiji je ekran bio u 16:9 formatu (ekran prijašnjeg modela je bio u 16:10 formatu). Apple je promijenio i procesore u novim modelima ( Intel Core 2 Duo, i3, i5, i7). Tri godine kasnije, u studenom 2012., Apple je izbacio model koji je bio identičan prijašnjem, samo što je bio tanji. U listopadu 2014. Apple je izbacio iMac s ekranom 5K rezolucije (Retina iMac).